Nasionale hulp om Gauteng-rooftogte te ondersoekArgieffoto Lt.genl. Lesetja Mothiba, die polisiekommissaris van Gauteng, het Dinsdag aangekondig dat die nasionale polisie die provinsie gaan bystaan om die jongste vlaag rooftogte by gewilde winkelsentrums in Gauteng te ondersoek. Mothiba het Dinsdagmiddag tydens die opening van ŉ polisiestasie in Tembisa gesê ŉ span speurders, wat deur die nasionale polisie gelei word, ondersoek die rooftogte en die polisie hoop om vinnig ŉ deurbraak te maak. Etlike ure ná sy toespraak is die Telkom-winkel by die Kolonnade-winkelsentrum in die noorde van Pretoria van elektroniese ware ter waarde van meer as R200 000 beroof. Skote is gevuur, maar niemand is beseer nie. Maroela Media berig al sedert Julie vanjaar oor ŉ reeks rooftogte wat amper weekliks by winkelsentrums oral in die provinsie plaasvind. In die meeste voorvalle is selfoonwinkels beroof en die rowers het telkens dieselfde metodes gebruik. Lees ook: Gewapende roof by Kolonnade-sentrum in PTA Twee JHB-winkelsentrums beroof Rooftog by Centurion Mall Nóg ŉ gewapende roof by Gauteng-winkelsentrum Bejaarde man geskiet tydens Cresta-rooftog Vierde Pretoria-selfoonwinkel binne een maand beroof Centurion Mall: Nóg ŉ selfoonwinkel in PTA beroof Rooftog by Centurion Mall Nog ‘n PTA-winkelsentrum beroof Rowers slaan toe op PTA-winkelsentrum